Εκδήλωση στη μνήμη του Δημήτρη Αγραφιώτη

Με τη συμπλήρωση 20 χρόνων από τη «φυγή» του φιλολόγου και ιστορικού ερευνητή Δημήτρη Αγραφιώτη, η Ομάδα Ιστορικής Έρευνας «Δημήτρης Αγραφιώτης» του Δήμου Αγιάς, σε συνεργασία με το Τοπικό Αρχείο Αγιάς (Γ.Α.Κ.) και τους σχετικούς φορείς του Δήμου, την Κυριακή 31 Μαρτίου θα πραγματοποιήσει εκδήλωση ως απότιση φόρου τιμής στη μνήμη του εκλιπόντος.

Μετά τη θεία λειτουργία θα ψαλεί επιμνημόσυνη δέηση στο Πνευματικό Κέντρο των Αγίων Αντωνίων Αγιάς. Στη συνέχεια από το μέλος της Ομάδας Ιστορικής Έρευνας κ. Ευάγγελο Τζιγκουνάκη θα παρουσιαστεί συνοπτικά το τεράστιο έργο, καθηγητικό και ερευνητικό, που άφησε πίσω του ο Δημήτρης Αγραφιώτης, ενώ σχετικά με τη δράση του στο Τοπικό Αρχείο (Γ.Α.Κ.) θα αναφερθεί η προϊσταμένη του Τοπικού Αρχείου Αγιάς κ. Ελένη Τσάπου.